A BIZOTTSÁG HATÁROZATA
(2007. június 21.)
a Cseh Köztársaságban a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról
(az értesítés a C(2007) 3120. számú dokumentummal történt)
(EGT-vonatkozású szöveg)
(2007/434/EK)
AZ EURÓPAI KÖZÖSSÉGEK BIZOTTSÁGA,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (3) bekezdésére,
tekintettel a egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (3) bekezdésére,
mivel:
(1)
A Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről szóló, 2006. június 14-i 2006/415/EK bizottsági határozat (3) bizonyos védekezési intézkedéseket határoz meg annak megakadályozása érdekében, hogy a madárinfluenza a Közösség még nem fertőzött területeire baromfi, valamint az abból származó termékek mozgása révén átterjedjen.
(2)
A Cseh Köztársaság a területén történő H5N1 altípusú magas patogenitású madárinfluenza-járvány kitörését jelentette, és a 2006/415/EK határozat alapján megtette a megfelelő intézkedéseket, ideértve a határozat 4. cikkében említett „A” és „B” területek létrehozását is.
(3)
A Bizottság megállapítja, hogy a Cseh Köztársaság illetékes hatóságai által létrehozott „A” és „B” területek határai megfelelő távolságra vannak a járványkitörés tényleges helyszínétől. A Cseh Köztársaság „A” és „B” területének kijelölését ezért a Bizottság elfogadja és meghatározható ezek fenntartásának időtartama.
(4)
Ezért a 2006/415/EK határozatot a fentieknek megfelelően módosítani kell.
(5)
Az e határozatban előírt intézkedéseket az Élelmiszerlánc- és Állategészségügyi Állandó Bizottságnak következő ülésén felül kell vizsgálnia,
ELFOGADTA EZT A HATÁROZATOT:
1. cikk
A 2006/415/EK határozat melléklete az e határozat mellékletében található szövegnek megfelelően módosul.
2. cikk
E határozatnak a tagállamok a címzettjei.
Kelt Brüsszelben, 2007. június 21-én.